РЕПУБЛИКА СРБИЈА

Општина Медвеђа

Општинска управа

Одељење за општу управу

Број:561-1 /2022-02

Медвеђа, 01.12. 2022.год.

 Комисија за избор корисника помоћи у пакетима хране/огреву/новчаној помоћи за најугроженије породице избеглица и интерно расељених лица смештених на територији општине Медвеђа, на основу Правилника о условима и критеријумима за доделу помоћи, на седници одржаној дана 01.12.2022.године, објављује:

**ЈАВНИ ПОЗИВ ЗА ДОДЕЛУ ПОМОЋИ – ОГРЕВНОГ ДРВЕТА**

**избеглим и интерно расељеним лицима који се налазе на територији Општине Медвеђа, да у року од 15 дана поднесу захтев за доделу огрева.**

**I ПРЕДМЕТ ЈАВНОГ ПОЗИВА И УСЛОВИ ЈАВНОГ ПОЗИВА**

Предмет јавног позива је помоћ у огревном дрвету ( у даљем тексту Помоћ), коју је општини Медвеђа одобрио Комесаријат за избеглице и миграције Републике Србије Уговором број:553­428/1-2022 од 18.11.2022.године у појединачном максималном износу до 25.000,00 динара по породици за максимално 8 породица.

**Право на помоћ имају сва избегла и интерно расељена лица која испуњавају услове утврђене Правилником, уз напомену да бивша избегла лица не могу конкурисати.**

Основни услов да би лице могло конкурисати је: боравиште на подручју општине Медвеђа и да је укупни месечни приход породице, по члану домаћинства, мањи или до 50% просечне нето зараде на нивоу Републике Србије, за месец који претходи месецу објављиваља јавног позива, као и да подносилац пријаве или чланови његовог породичног домаћинства испуњавају неке од следећих критеријума:

* да је самохрани родитељ са дететом , децом испод 18 година живота или студентом до 27 године живота;
* домаћинства са трудницама или дететом , децом до 5 година живота,
* домаћинства са три или више генерација са једним или више чланова преко 60 година живота,
* домаћинства са чланом оболелим од тешке болести, или чланом лица са посебним потребама,
* домаћинства са троје и више деце испод 18 година живота,
* домаћинства старих лица, једночлана домаћинства (жене преко 60 и мушкарци преко 65 година живота),
* породице које до сада нису добијале помоћ из програма помоћи повереништва за избеглице и миграције .

Право на помоћ се реализује попуњавањем захтева - пријавног обрасца, који се преузима заједно са текстом Јавног огласа у згради општине Медвеђа у канцеларији писарнице општинске управе општине Медвеђа**,** у месним канцеларијама или на на сајту општине Медвеђа [www.medvedja.org.rs](http://www.medvedja.org.rs)

**II ПОТРЕБНА ДОКУМЕНТА ЗА ПРИЈАВУ НА ЈАВНИ ОГЛАС**

Уз пријаву - попуњен захтев за доделу Помоћи, која се подноси у Општини, подносилац је дужан да достаи следеће доказе:

* фотокопију личних карата, избегличких и расељеничких (за себе и сваког члана),
* фотокопију пријаве боравка за све чланове домаћинства,
* за незапослене – потврде о незапослености од националне службе за запошљавање,
* за запослене потврда послодавца о висини примања за претходна три месеца,
* за пензионере – копија последња три чека,
* за лица оболела од тешке болести или лица са посебним потребама извештај лекара специјалисте(не старији од 12 месеци),
* за труднице –налаз лекара,
* за самохране родитеље , изјава два сведока да подносилац захтева сам брине о деци-детету без помоћи другог родитеља,
* за једночлана, старачка домаћинства- изјава два сведока да лице живи само,
* за децу и студенте - потврда о школовању,
* за малолетну децу до 7 година –фотокопију извода из матичне књиге рођених.

Тражени докази достављају се у неовереним фотокопијама , осим потврде послодавца о висини примања за претходна три месеца и изјаве два сведока који се достављају у оригиналу или овереној копији.

Комисија, по потреби, може од сваког подносиоца пријаве да затражи додатна документа  и има право да врши проверу веродостојности приложене документације путем увида у оригинале или на други одговарајући начин.

**Неблаговремене пријаве се неће разматрати.**

**III ПОСТУПАК ДОДЕЛЕ ПОМОЋИ**

**Комисија доноси одлуку о додељивању помоћи водећи рачуна о следећем реду првенства:**

* породице без редовних месечних примања или са недовољним месечним приходима, тј да су приходи мањи од двоструког износа новчане социјалне помоћи.по члану домаћинства
* породице које до сада нису добијале помоћ из програма помоћи повереништва за избеглице и самохрани родитељ са дететом , децом испод 18 година живота или студентом до 27 године живота;
* домаћинства са трудницама или дететом , децом до 5 година живота,
* домаћинства са три или више генерација са једним или више чланова преко 60 година живота,
* домаћинства са чланом оболелим од тешке болести, или чланом лица са посебним потребама,
* домаћинства са троје и више деце испод 18 година живота,
* домаћинства старих лица, једночлана домаћинства (жене преко 60 и мушкарци преко 65 година живота),
* породице без редовних месечних примања или са са недовољним месечним приходима, тј. да су приходи мањи од двоструког износа новчане социјалне помоћи по члану домаћинства
* породице које до сада нису добијале помоћ из програма помоћи повереништва за избеглице и миграције .

Комисија од саме предаје пријаве поступа у складу са одредбама Закона о општем управном поступку , тако да , ако пријава садржи неки формални недостатак који спречава поступање по пријави или је непотпун, то члан Комисије обавештава подносиоца захтева о томе и одређује рок који не може бити краћи од 8 дана, и упозорава на правне последице неотклањања недостатака пријаве.

Kомисија у року од осам дана од завршетка јавног конкурса приступа прегледу пристиглих захтева и врши избор најугроженијих породица, у складу са усвојеним Правилником

Комисија доноси Предлог Одлуке о избору најугроженијих породица са статусом избеглих и расељених лица за помоћ у огревном дрвету, који се објављује на огласној табли општине Медвеђа.

Приговор на Предлог Одлуке могуће је уложити у року од 5 дана од објављивања Предлога Одлуке на огласној табли општине Медвеђа.

Комисија у року од 8 дана од објављивања Предлога Одлуке доноси Коначну Одлуку и о томе обавештава подносиоце захтева, након чега покреће и спроводи поступак јавне набавке и испоруке огревног дрвета.

По закључењу уговора са добављачем , добављач у року од 15 дана испоручује изабраним породицама са списка огревно дрво на њиховој адреси. Корисник потписује отпремницу добављачу, чиме потврђује пријем огревног дрвета.

**IV ПОДНОШЕЊЕ ПРИЈАВНОГ ОБРАСЦА И ПРАТЕЋЕ ДОКУМЕНТАЦИЈЕ**

Пријавни образац - захтев се подноси у Kанцеларији писарнице општинске управе општине Медвеђа**,** или препорученом поштом на адресу: Општинска управа општине Медвеђа, Краља Милана бр.48, 16240 Медвеђа са назнаком ''Јавни позив за помоћ у огревном дрвету за избеглице и ИР лица''

**Рок за подношење пријавног обрасца са пратећом документацијом је до 16.12.2022.године (четвртак) до 15 часова.**

 ПРЕДСЕДНИК КОМИСИЈЕ

 Милош Филиповић